་པོའི་རྒྱབ་
ལྟ་བུ་ནི་ཐོད་པའི་ཕྱིའི་དབུས་དམའ་ཞིང་། དེའི་མཐའ་གཉིས་མཐོ་བའོ༎ རྡོ་རྗེ་བྱ་རོག་རྐང་
ཞེས་པ་འགྲེལ་པར་མ་བཤད་ཅིང་། སྨོན་འགྲོ་བ་སོགས་ན་རེ། ནང་ན་དེ་འདྲའི་རི་མོ་ཡོད་
༡ སྡེ་བསྟན། རྒྱུད་འགྲེལ། ཝ དགེ་སློང་རཏྣ་རཀྵི་ཏ། སྡོམ་འབྱུང་གི་འགྲེལ་པ་པདྨ་ཅན། ལེའུ་བཅོ་ལྔ་པ། ཤོག་གྲངས་༤༩ན༣ ལས་བྱུང་བ་ཅུང་མི་
འདྲ་སྟེ། “པདྨ་ལྟ་བུ་པདྨས་མཚན༎ ཞེས་པ་པདྨ་རྒྱས་པ་ལྟར་དབྱིབས་ཤིན་ཏུ་ཟླུམ་པ་ཉིད་དང་དེའི་ཁ་དོག་ཉིད་ཀྱིས་སོ།། མུ་ཏིག་བཅས་ཞེས་པ་
མུ་ཏིག་གི་ཕྲེང་བ་ལྟ་བུའི་ཐིག་ལེ་དཀར་པོའི་ཕྲེང་བ་དང་ལྡན་པ་ཉིད་ལས་སོ༎” ཞེས་སོ།
༢ དམར་ཤོག་ དབུས་དཔར།
༣ _ སྡེ་བཀའ། རྒྱུད་འབུམ། ཁ བདེ་མཆོག་གི་བཤད་རྒྱུད་སྡོམ་འབྱུང་། རིམ་པར་ཕྱེ་བ་བཅོ་ལྔ་པ། ཤོག་གྲངས་༢༨༣བ༡ ལས་བྱུང་བ་མི་འདྲ་སྟེ།
“ལྷག་པ་དམན་དང་ཐ་མ་སྟེ༎ དེ་བཞིན་དབྱིབས་ནི་སྣ་ཚོགས་དབྱེ༎ གཤོངས་གཉིས་གླང་པོའི་རྒྱབ་ལྟ་བུ༎ དེ་བཞིན་རྡོ་རྗེའམ་ཁྭ་ཡི་རྐང༌།།” ཞེས་

བཏུང་བའི་སྣོད་ཐོད་པའི་སྐོར།
289
པའོ༑༑ ཞེས་ཟེར་ཏེ། དེ་དག་ནི་སྤང་བྱའོ༎ དེ་དག་བཅངས་ན་ཉེས་དམིགས་གང་འབྱུང་བ་
ནི༑ “རྩོད་པ་བྱ་རོག་རྐང་པ་ཡིས༎ གཤོང་བུ་གཉིས་ལས་འཚེ་བར་འགྱུར༎ དེ་བཞིན་
གླང་པོའི་རྒྱབ་ཀྱིས་ནི༎” ཞེས་གསུངས་སོ༎ བཅང་བར་བྱ་བའི་དབྱིབས་ཀྱི་མཚན་མ་
ནི༑ སྡོམ་འབྱུང་འགྱུར་རྙིང་ལས། “དབུས་ཀྱི་གནས་སུ་གཤོང་བུ་བཞི༎ འདོད་འཇོའི་བར་
ནི་བལྟ་བར་བྱ༎ མདུན་ཕྱོགས་སུ་ནི་གཤོང་བུ་གཉིས༎ ཡིད་བཞིན་ནོར་བུ་ཞེས་བྱར་
བཤད༑༑” ཅེས་པ་ཙམ་ཞིག་གསུངས་ལ། དབུས་ཞེས་པ་ཁ་ཅིག་ཐོད་པའི་ནང་གི་ཚངས་
བུག་ཕྱོགས་ཀྱི་དབུས་ལ་འདོད་ལ། སྨོན་འགྲོ་བ་སོགས་དཔྲལ་བའི་ནང་གི་དབུས་ལ་
འདོད་དོ༎ དེ་ནི་སྔ་མ་ལེགས་ལ། དཔྲལ་བའི་ནང་གི་དབུས་ཀྱི་གཤོང་བུ་གཉིས་ནི་མདུན་
གྱི་གཤོང་བུ་གཉིས་སོ༎ ལྷ་མོ་གནས་མཁར་སོགས་དང་དེ་དག་གི་རྗེས་སུ་འབྲང་བ་དག་
གིས༑ རྣ་ལྷན་གྱི་ཐད་གཡས་གཡོན་ན། རྩེ་མོ་ཡལ་ག་རྒྱས་པ་ལྟ་བུ་ཚངས་བུག་གི་ཐད་
དུ་འཐོན་པ་འདྲ་བའི་རྩ་རིས་`ནི་དཔག་བསམ་གྱི་ཤིང་ཞེས་བྱ་ཞིང་། དེ་ཉིད་ལ་ཡིག་འབྲུ།
ཕྱག་མཚན། བཀྲ་ཤིས་རྟགས་བརྒྱད་ཀྱི་མཚན་མ་སོགས་གང་རུང་འབྲས་བུ་ཆགས་པ་
ལྟར་འདུག་ན་མཆོག་ཏུ་བཟང་བ་དང༌། ལྟག་པའི་མདུད་མགོ་ནས་དབུས་བར་ལ་ཁུང་བུ་
ཟབ་པའི་རི་མོ་ནང་ལ་ཐལ་མར་འདུག་ན་རྣལ་འབྱོར་པའི་ཟ་ལུང༌། ནང་གི་གདོང་ལ་སོག་
སྣ་ཞེས་ཟེར་ཏེ་དེ་ཉིད་མཛུབ་མོ་ལ་བཀལ་ནས་འཕྱང་ཐུབ་པ་ནི་རྣལ་འབྱོར་པའི་སྲོག་ཤིང་
སྟེ་ངན་པ་དགུ་ཐུབ་ཅེས་ཟེར་ཞིང༌། ངན་པ་དགུ་ནི་ཐོད་པ་ལ་རང་ས་དང༌། ལྷ་ས་དང་།
སློབ་དཔོན་གྱི་ས་ལ་སོགས་པ་དགུར་དགོས་པའི་ས་དེ་དག་གི་ངན་པ་ཐམས་ཅད་སོག་
སྣས་ཐུབ་པར་འདོད་པའོ༎ སོག་སྣའི་གཡས་གཡོན་དུ་ཐད་ཀར་སོར་བཞི་རེ་བཅལ་བའི་
༡ སྡེ་བཀའ། རྒྱུད་འབུམ། ཁ བདེ་མཆོག་གི་བཤད་རྒྱུད་སྡོམ་འབྱུང་། རིམ་པར་ཕྱེ་བ་བཅོ་ལྔ་པ། ཤོག་གྲངས་༢༨༣བ༧ ལས་བྱུང་བ་མི་འདྲ་སྟེ། “ཁྭ་
ཡི་རྐང་འདྲེས་རྩོད་པར་འགྱུར༎ གཤོང་བུ་གཉིས་པས་རྒུད་པར་འགྱུར༎ དེ་བཞིན་གླང་པོའི་རྒྱབ་ཀྱིས་ནང་།།” ཞེས་སོ།
༢ སྡེ་བཀའ། རྒྱུད་འབུམ། ཁ བདེ་མཆོག་གི་བཤད་རྒྱུད་སྡོམ་འབྱུང་། རིམ་པར་ཕྱེ་བ་བཅོ་ལྔ་པ། ཤོག་གྲངས་༢༨༤ན༡
༣ རྩེ་རིས་ སྐུ་འབུམ་དཔར་མ།

290
དམ་ཚིག་གི་རྫས་ཀྱི་རྣམ་བཤད་རྣལ་འབྱོར་རོལ་པའི་དགའ་སྟོན།
སར་གླང་པོའི་མཆེ་བ་ལྟ་བུའི་རི་མོ་ཕྱི་ན་ཡོད་ན་རྣལ་འབྱོར་པའི་དབང་ཕྱུག་ཡིན། ཞེས་
བྱ་བ་དང༌།
རང་སར་ཐིག་ལེ་ཟླུམ་པོ་ལ་ཉི་མའི་འོད་ཟེར་ལྟ་བུའི་རི་མོ་འདུག་ན་སྐྱིད་ཀྱི་
ཉི་མ། རང་སར་རི་མོ་སྨུག་པོ་སྣུམ་ལ་འཁྱིལ་བ་འདུག་ན་ཞག་གི་ཆུ་མིག །ནང་དུ་རི་མོ་
དཀར་པོ་ཕྲ་མོ་ནི་ཚེ་ལམ། ཞེས་སོགས་དུ་མ་ཞིག་འཆད་ཅིང་། ཐོད་པའི་རྣ་ལྷན་གཡས་
གཡོན་གྱི་ཐད་ཀྱི་ཁ་ལ་ཤིང་བུ་ཐད་ཀར་བཞག་ནས་དེའི་ཕྱོགས་གཉིས་ཀྱང་ཤིང་བུ་ཁ་ལ་
དྲང་པོར་བཞག་ནས་ཕྱེད་ཕྱེད་དུ་བགོས་པའི་རེ་རེ་ལའང་གཡས་གཡོན་གྱི་ཆ་སོ་སོར་ཕྱེ་
བའི་ཐིག་གིས་ས་དགུར་འབྱེད་པ་སོགས་ནི་ཚད་ལྡན་གྱི་གཞུང་གང་ལས་ཀྱང་མི་འབྱུང་
ཞིང་༑ སྣ་ཚོགས་པ་བསྲེས་པའི་རྟོག་བཏགས་ཀྱང་མང་བར་སྣང་བས། འདིར་དེ་དག་གི་
རྣམ་གཞག་མ་བྱས་སོ༎
ལྔ་པ་(སོ་ལ་བརྟག་པ་)ནི། “སོ་ནི་ལྗང་ཁུ་སེར་པོ་དང༌༎ ལོགས་སྐྱེས་སྲིན་བུས་ཟོས་དེ་
བཞིན༑༑ འདི་དག་ཐམས་ཅད་བལྟ་བྱ་ཞིང༌༎ དེ་དག་ཡོངས་སུ་བརྟག་པར་བྱ༎” ཞེས་
པ་ལ༑ འགྱུར་རྙིང་དུ། ལོགས་སྐྱེས་ཀྱི་དོད་ལ་སྔོ་བའམ་ཞེས་འབྱུང་ངོ་།། དེ་དག་བརྟགས་
ནས་སྤང་དགོས་པའི་རྒྱུ་མཚན་ནི། “སོ་མེད་པའམ་སོ་ཉམས་པ༎ དགེ་བ་སྤྲོ་བས་གཟུང་
མི་བྱ༎ ལྗང་ཁུའི་སོ་ནི་ཉོན་མོངས་མང༌༎” ཞེས་གསུངས་སོ༎ དེ་ཡང་མགོ་བོ་ཚང་བ་
ལ་བརྟགས་ནས་སོ་ལ་སྐྱོན་དེ་དག་འདུག་པའི་མགོ་བོའི་ཐོད་པ་ཡང་སྤང་བར་བྱ་བའི་དོན་
ནོ༑༑
དྲུག་པ་(བུ་ག་ལ་བརྟག་པ་)ནི། “བུ་ག་གཅིག་པ་བྲམ་ཟེར་འགྱུར། བུ་ག་གཉིས་པ་རྒྱལ་
རིགས་འགྱུར༎ རྗེ་རིགས་ཞེས་བྱ་བུ་ག་གསུམ༎ དམངས་རིགས་དག་ནི་བུ་ག་བཞི།། བུ་
ག་མང་པོའམ་བུ་ག་མེད༎ མཁས་པ་ཡིས་ནི་སྤང་བར་བྱ༎ བུད་མེད་ཐོད་པའང་མི་བཟུང་
༡ སྡེ་བཀའ། རྒྱུད་འབུམ། ཁ བདེ་མཆོག་གི་བཤད་རྒྱུད་སྡོམ་འབྱུང་། རིམ་པར་ཕྱེ་བ་བཅོ་ལྔ་པ། ཤོག་གྲངས་༢༨༣བ༢ ལས་བྱུང་བ་མི་འདྲ་སྟེ། “སོ་
ནི་ལྗང་དང་སེར་བའམ༎ ལྟོ་བའམ་སྲིན་བུས་ཟོས་དེ་བཞིན། འདི་ཀུན་རྣམ་པར་བལྟས་ནས་ནི༎ དེ་ལ་ཡོངས་སུ་བརྟག་པར་བྱ༎” ཞེས་སོ།།
༢ སྡེ་བཀའ། རྒྱུད་འབུམ། ཁ བདེ་མཆོག་གི་བཤད་རྒྱུད་སྡོམ་འབྱུང་། རིམ་པར་ཕྱེ་བ་བཅོ་ལྔ་པ། ཤོག་གྲངས་༢༨༣བ༧ ལས་བྱུང་བ་མི་འདྲ་སྟེ། “སོ་
མེད་པའམ་སོ་ཉམས་པ༎ དགེ་བ་འདོད་པས་བཅང་མི་བྱ༎ སོ་ལྗང་བས་ནི་སྡུག་བསྔལ་མང་།།” ཞེས་སོ༎

བཏུང་བའི་སྣོད་ཐོད་པའི་སྐོར།
291
སྟེ༑༑” ཞེས་གསུངས་སོ༎ དེ་ལ་བུ་ག་གཅིག་ནི་ཚངས་བུག་ཡིན་ལ། དེ་ལས་མང་བའི་བུ་
ག་ནི་རྩའི་སྣེ་མོས་ཐོད་པ་ཕུག་ནས་ཕྱིར་འཐོན་པའམ་འཐོན་ལ་ཁད་པའི་བུག་པའོ༎ བྲམ་
ཟེ་སོགས་ཀྱི་ཐ་སྙད་ཀྱི་དོན་ནི་སྔར་དང་འདྲའོ༎ བུད་མེད་ཐོད་པ་ལ་ཚངས་བུག་མི་འོང་
ཞིང་༑ ནལ་བུའི་ཐོད་པ་ནི་ཐོད་སྲུབས་སོགས་སྣའི་ཐད་ནས་དཔྲལ་བའི་གཞུང་ལ་ཡོད་
པ་ཡིན་ལ། བུད་མེད་ཀྱི་ཐོད་པ་སོགས་དེ་དག་ཀྱང་རང་གི་དངོས་གྲུབ་བསྒྲུབ་པ་ལ་སྤང་
བྱར་གསུངས་པ་ཡིན་གྱི། ལས་སྦྱོར་ལ་ངེས་པར་དགོས་པ་རྒྱུད་སྡེ་ཆེན་མོ་ལས་མང་དུ་
གསུངས་སོ༎ དེ་ལྟར་གསུངས་པའི་ཁ་བལྟ་ཕྱོགས། དུམ་བུ། ཁ་དོག །དབྱིབས། བུག་པ་
སོགས་ལ་ཡོན་ཏན་གང་བཤད་པ་ཚང་ཞིང་། དེའི་བཟློག་ཕྱོགས་ཀྱི་སྐྱོན་རྣམས་མེད་པ་ན་
རབ་ཡིན་ལ། ཡོན་ཏན་ཤས་ཆེ་བ་འབྲིང༌། སྐྱོན་ཤས་ཆེ་བ་ནི་སྤང་བྱར་ངེས་སོ། དེ་ལྟར་
མཚན་ཉིད་དང་ལྡན་པའི་ཀ་པཱ་ལ་ཚུལ་བཞིན་དུ་བཅངས་པའི་ཕན་ཡོན་ནི། མཚན་ཉིད་
འདི་དག་ཡོངས་རྫོགས་པས༎ བཅང་བྱ་དངོས་གྲུབ་ཐོབ་པར་འགྱུར། ཞེས་གསུངས་ཏེ།
བཅངས་པའི་དགོས་པ་དེ་དག་གིས་ཤེས་སོ།། རྒྱུད་སྡེ་དང་རྒྱ་གར་གྱི་གཞུང་ཁུངས་མ་
རྣམས་ལས། བདུད་རྩི་དང་གཏོར་མ་བྱིན་གྱིས་བརླབས་པའི་སྐབས་ལ་སོགས་པར་རང་
རང་གི་ཐོད་པའི་བསྐྱེད་ཆོག་གསུངས་པ་རྣམས་དང་། བདེ་མཆོག་ལ་སོགས་པའི་སྤྱོད་
པའི་བརྟུལ་ཞུགས་སྦྱིན་པའི་ཚེ། ཡབ་ཡུམ་གྱི་སྔགས་ལན་གསུམ་གསུམ་བཟླས་ནས་
སྦྱིན་པ་དང༌། དེའི་ཚེ་ཐོད་པ་བདུད་རྩིས་བཀང་བས་བདེ་སྟོང་དབྱེར་མེད་དུ་སྦྱོར་བ་མཚོན་
པར་གསུངས་པ་ལྟར་དྲན་པར་བྱས་ཏེ་འཆང་བ་ཙམ་ཞིག་གསུངས་ཀྱི་དེ་ལས་བཅང་ཚུལ་
གཞན་རྒྱས་པར་མ་གསུངས་པས། བཟང་པོ་ལ་དངོས་གྲུབ་འབྱུང་བའི་བཅང་ཐབས།
འབྲིང་པོ་ལ་འཕྲིན་ལས་བསྒྲུབ་པའི་བཅང་ཐབས། ངན་པ་ལ་ཉེས་པ་མི་འབྱུང་བའི་བཅང་
༡ སྡེ་བཀའ། རྒྱུད་འབུམ། ཁ བདེ་མཆོག་གི་བཤད་རྒྱུད་སྡོམ་འབྱུང་། རིམ་པར་ཕྱེ་བ་བཅོ་ལྔ་པ། ཤོག་གྲངས་༢༨༣བ༦ ལས་བྱུང་བ་ཅུང་མི་འདྲ་སྟེ།
“བུ་ག་གཅིག་པ་བྲམ་ཟེར་འགྱུར༎ བུ་ག་གཉིས་པ་རྒྱལ་རིགས་འགྱུར༎ བུ་ག་གསུམ་པ་རྗེའུ་རིགས་ཤེས།། བུ་ག་བཞི་པ་དམངས་རིགས་རྣམས༎
བུ་ག་མང་པོའམ་བུ་ག་མེད༎ མཁས་པ་ཡིས་ནི་སྤང་བར་བྱ༎ བུད་མེད་ཐོད་པའང་མི་གཟུང་སྟེ༎” ཞེས་སོ༎

292
དམ་ཚིག་གི་རྫས་ཀྱི་རྣམ་བཤད་རྣལ་འབྱོར་རོལ་པའི་དགའ་སྟོན།
ཐབས་སོགས་མང་དུ་སྨྲ་བ་དག་འདིར་མ་བྲིས་ལ། བམ་རིལ་ཐོད་མཁར། རྐང་གཉིས་བྱ་
འཕུར༑ དཀར་མོ་སྤྱན་གཅིག་གིས་ཞུས་པ་ཞེས་སོགས་ཀྱི་རྒྱུད་རྫུས་མ་ཤིང་རྟ་ཆེན་པོ་
དག་གི་རྗེས་སུ་འབྲང་བ་རྣམས་ལ་ཡིད་བརྟན་པར་མི་བྱའོ༎ དེ་ལྟར་ན་རྣལ་འབྱོར་པའི་
ལྷུང་བཟེད་ཀྱི་རྣམ་པར་གཞག་པ་བཤད་ཟིན་ཏོ༎
དོན་ཚན་བདུན་པ་བགོ་བའི་གོས་དང་སྟན་ལ་སོགས་པ་གཞན་ཞེས་སྨྲས་པ་དེ་
བཤད་པར་བྱའོ༎ དེ་ཡང་ཚོགས་ཀྱི་འཁོར་ལོའི་ཚེ་རྣལ་འབྱོར་ཕོ་མོ་རྣམས་གདན་ཇི་ལྟ་
བུ་ལ་གནས་པ་འཆད་པ་ནི། བརྟག་གཉིས་ལས། “རོ་ཡི་གཟུགས་ཅན་དགུ་དང་ནི༎ ཡང་
ན་སྟག་གི་པགས་པ་ཉིད༎ དུར་ཁྲོད་རས་ནི་དེ་བཞིན་ནོ༎” ཞེས་གསུངས་པ་ལྟར། རོ་
གདན་དང༌། སྟག་ལྤགས་དང༌། དུར་ཁྲོད་ཀྱི་རས་ཀྱི་གདན་གསུམ་ལས། དང་པོ་ནི། རོ་
དངོས་མ་ཉམས་པ་སྨན་ལ་སོགས་པའི་བྱུག་པས་པགས་པ་མ་རུལ་བར་བྱས་ནས་ལེགས་
པར་བསྐམས་ཏེ། དེ་ཉིད་སླར་ཡང་བྱེ་མ་རློན་པ་སོགས་ལ་ཅུང་ཟད་སྦངས་ནས། དབྱུག་
པའི་ཐོ་བ་འཇམ་པོས་རུས་མགོ་རྣམས་ཀྱི་ཐད་ནས་རིམ་པ་བཞིན་བརྡུངས་པས། ནང་གི་
རུས་པ་སོགས་ཕྱེ་མར་གྱུར་པ་འོག་གི་ལམ་ནས་འཐོན་པར་འགྱུར་ལ། ཐམས་ཅད་འཐོན་
ཟིན་ནས་ལེགས་པར་འཇམ་པོར་གྱུར་གྱི་བར་དུ་བྱི་དོར་བྱས་པ་དེ་ཉིད་གདན་དུ་བྱའོ༎
ཞེས་འཆད་དོ། དེ་བཞིན་དུ་སྟག་ལྤགས་ཡན་ལག་མ་ཉམས་པ་མཉེན་པོར་བྱས་པ་དང་།
རོ་རས་ལ་ནི་མི་རོ་བྲིས་པའོ་ཞེས་བླ་མ་དག་གིས་འཆད་དེ། དེ་དག་ཀྱང་མགོ་བོ་གཡས་
སུ་བསྟན་པའོ༎ ལྷའི་ན་བཟར་མ་ཟད་ཀྱི། རྣལ་འབྱོར་པས་ཚོགས་ཀྱི་འཁོར་ལོ་དང་སྤྱོད་
པ་དང་བགེགས་ལ་བཀའ་བསྒོ་བའི་ཆས་འཇུག་སོགས་ཀྱི་ཚེའང་། བརྟག་གཉིས་ལས།
“བགོ་བ་སྟག་གི་པགས་པ་ཉིད༎” ཅེས་གསུངས་པ་སོགས་སྟག་ལྤགས་བགོ་བར་
༡ སྡེ་བཀའ། རྒྱུད་འབུམ། ང བརྟག་གཉིས། བརྟག་པ་གཉིས་པའི་ལེའུ་བདུན་པ། ཤོག་གྲངས་༢༦བ༦
༢ སྡེ་བཀའ། རྒྱུད་འབུམ། ང བརྟག་གཉིས། བརྟག་པ་དང་པོའི་ལེའུ་དྲུག་པ། ཤོག་གྲངས་༦བ༧

བགོ་བའི་གོས་དང་སྟན་ལ་སོགས་པའི་རྣམ་གཞག
293
གསུངས་པ་ཤིན་ཏུ་མང་སྟེ། དེ་ནི་མགོ་གཡས་སུ་བསྟན་ནས་སྨད་དཀྲིས་སུ་བྱས་པ་ཡིན་
ལ༑ ཀུན་སྤྱོད་ལས། “སངས་རྒྱས་ཀུན་གྱི་མཁའ་འགྲོ་མའི༎ པགས་པའི་གོས་ནི་འཛིན་
པའི་མཆོག །”‘ཅེས་པ་ལྟར། ཕག་མོའི་ཉེ་སྙིང་ལན་གསུམ་བཟླས་པས་བྱིན་གྱིས་བརླབས་
ཤིང་༑ སྔགས་དེའི་རང་བཞིན་དུ་རྣམ་པར་དག་པར་མོས་ནས་བགོ་བར་བཤད་ལ། དེ་
ཉིད་ཀྱཻ་རྡོར་སོགས་གཞན་ལའང་རིགས་སྦྱར་བར་ཁ་ཅིག་འཆད་དོ༎ རོ་གདན་གྱི་དག་
པ་ནི་ཁོ་བོས་བརྟག་གཉིས་ཀྱི་རྣམ་བཤད་དུ་རྒྱས་པར་བཤད་ཟིན་ལ། སྟག་ལྤགས་ཀྱི་
སྨད་གཡོགས་ཀྱིས་ཉོན་མོངས་པ་རྣམ་པར་སྦྱོང་བ་མཚོན་པར་གཞུང་དུ་མ་ལས་བཤད་
དོ༑༑ དུས་འཁོར་ལས་ཚོགས་ཀྱི་འཁོར་ལོའི་དུས་ཀྱི་གདན་གྱི་ཁྱད་པར་མི་འདྲ་བ་དུ་མ་
བཤད་པ་སོགས་ནི་གཞན་དུ་འཆད་པར་འགྱུར་བའི་ཕྱིར་འདིར་མ་བྲིས། སོགས་ཁོངས་
ཀྱིས་བསྡུས་པ་དགང་བླུགས་དང་བུམ་པ་ལ་སོགས་པའི་ཚད་དང་མཚན་ཉིད་ལ་སོགས་
པ་ནི་རྗེ་ཉིད་ཀྱིས་མཛད་པའི་སྦྱིན་སྲེག་གི་ཆོ་ག་ཆེན་མོ་དང༌། རྡོ་རྗེ་འཆང་གི་ལམ་རིམ་
ལས་ཤེས་པར་བྱ་སྟེ། འདིར་ནི་ཡི་གེ་ཧ་ཅང་མངས་བས་འཇིགས་པ་སྤངས་པའི་ཕྱིར་མ་
བྲིས་སོ༎ དེ་ལྟར་ན་བཤད་པར་བྱ་བའི་ཆོས་སུ་དམ་བཅས་པ་དག་རྒྱ་ཆེར་རྒྱུད་སྡེ་དང་
མཁས་པའི་གཞུང་བཞིན་དུ་རྫོགས་པར་སྨྲས་ཟིན་ནོ༎ བློ་གྲོས་གཏིང་མཐའ་བལྟ་བར་མི་
མངོན་ཞིང༌༎ གཞུང་བཟང་ཆུ་བོ་མ་ལུས་འདུ་བའི་གཞི། གྲངས་མེད་རིགས་པའི་རླབས་
ཕྲེང་གཡོ་བ་ཅན༎ ཐུབ་བསྟན་ནོར་འཛིན་འཆིང་བ་གཞན་ཡོད་མིན༎ ལེགས་བཤད་
རིན་ཆེན་བྱེ་བས་གང་བ་ཡི༎ ཆུ་གཏེར་ཆེ་ལས་བརྩེ་བའི་དེད་དཔོན་གྱིས༎ རབ་ཏུ་
བླངས་པའི་རིན་ཆེན་ཕྲེང་མཛེས་འདི༎ རིག་པ་འཛིན་པའི་ཡིད་འཕྲོག་མགུལ་རྒྱན་ཡིན༎
དབང་ཁྲིད་རྒྱུད་ཀྱི་ཚིག་ཙམ་བཀླགས་པའི་ལུང་གིས་མང་དུ་ཐོས་པར་རློམ༎ ཡིན་བརྟན་
མེད་པར་གཡོ་སྒྱུའི་ཚིག་གིས་བླུན་པོའི་ཚོགས་མང་འབྲིད་པར་བྱེད༎ དམ་ཚིག་སྡོམ་པ་
༡ སྡེ་བཀའ། རྒྱུད་འབུམ། ག ཀུན་སྤྱོད། བཅོ་ལྔ་པ། ཤོག་གྲངས་༤༢ན༤

294
དམ་ཚིག་གི་རྫས་ཀྱི་རྣམ་བཤད་རྣལ་འབྱོར་རོལ་པའི་དགའ་སྟོན།
རྩྭ་ལྟར་དོར་ནས་ལོག་པའི་འཚོ་བ་ལྷུར་ལེན་དག །གསང་སྔགས་འཆང་བའི་ཁེངས་པ་
ཐོངས་ལ་ཐུབ་བསྟན་ཉམས་པར་མ་བྱེད་ཅིག །བདག་གིས་འདིར་ནི་རྒྱལ་བའི་དགོངས་པ་
བཞིན༑༑ གྲུབ་ཆེན་གཞུང་བཞིན་མཁས་པའི་ལུགས་བཟང་བཞིན༎ ལེགས་པར་བཤད་
པས་དགེ་བ་གང་ཐོབ་ངེས༎ འགྲོ་ཀུན་རྡོ་རྗེ་འཛིན་པ་ཐོབ་གྱུར་ཅིག །རྡོ་རྗེ་ཐེག་པའི་ལམ་
གྱི་ཡན་ལག་མི་འབྲལ་བ་དང་བསྟེན་པར་བྱ་བའི་དམ་ཚིག་གི་རྫས་མེད་དུ་མི་རུང་བ་དག་
གི་མཚན་ཉིད་དང༌། ཇི་ལྟར་བཅང་བའི་ཚུལ་ལ་སོགས་པ་རྣམ་པར་བཤད་པ་རྣལ་འབྱོར་
རོལ་པའི་དགའ་སྟོན་ཞེས་བྱ་བ་འདི་ནི། རིགས་སྔགས་འཆང་གི་གཞུང་ལུགས་རྒྱ་མཚོའི་
དཔལ་ལ་འདོད་དགུར་སྤྱོད་པའི་སྐལ་བ་མཆོག་དང་ལྡན་པ། ཤེས་བྱའི་དཀྱིལ་འཁོར་མ་
ལུས་པ་བལྟ་བའི་རིགས་པའི་མིག་ཅན། དགེ་སློང་རྡོ་རྗེ་འཛིན་པ་དགེ་ལེགས་དཔལ་
བཟང་པོས། གྲུབ་པའི་གནས་མཆོག་འབྲོག་རི་བོ་ཆེ་དགེ་ལྡན་རྣམ་པར་རྒྱལ་བའི་གླིང་དུ།
རྡོ་རྗེ་ཐེག་པ་ལ་ཞུགས་པ་དག་ལ་ཕན་གདགས་པའི་སླད་དུ་ཉེ་བར་སྦྱར་བའོ༎ ༎འདིས་
ཀྱང་བསྟན་པ་རིན་པོ་ཆེ་ཕྱོགས་ཐམས་ཅད་དུ་དར་ཞིང་རྒྱས་ལ་ཡུན་རིང་དུ་གནས་པར་
གྱུར་ཅིག །སརྦ་ཛ་ག་ཏཾ།
1 གསུང་བཞིན་ དབུས་དཔར།
2 ལུས་ལ་ དབུས་དཔར།